Euroopa Liidu Teataja L 341 , 22/12/2001 Lk 0001 - 0002



Nõukogu määrus (EÜ) nr 2528/2001 17. detsember 2001, protokolli sõlmimise kohta, millega määratakse kindlaks Euroopa Majandusühenduse ja Mauritaania Islamivabariigi vahelises merekalapüügialases koostöökokkuleppes ettenähtud kalapüügivõimalused ja rahaline osamaks ajavahemikuks 1. august 2001 — 31. juuli 2006 EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 37 koostoimes artikli 300 lõikega 2 ja artikli 300 lõike 3 esimese lõiguga, võttes arvesse komisjoni ettepanekut, võttes arvesse Euroopa Parlamendi arvamust [1] ning arvestades järgmist: (1) Vastavalt Euroopa Ühenduse ja Mauritaania Islamivabariigi merekalapüügialasele koostöökokkuleppele [2] on mõlemad lepinguosalised pidanud läbirääkimisi seoses muudatuste ja lisandustega, mis kokkuleppes tuleb teha. (2) Läbirääkimiste tulemusena parafeeriti 31. juulil 2001. aastal uus protokoll, millega määratakse kindlaks eespool nimetatud kokkuleppes ettenähtud kalapüügivõimalused ja rahaline osamaks ajavahemikuks 1. august 2001 — 31. juuli 2006. (3) Kõnealuse protokolli heakskiitmine on kooskõlas ühenduse huvidega. (4) Tuleks määratleda liikmesriikide kalapüügivõimaluste jaotamise meetod, ON VASTU VÕTNUD KÄESOLEVA MÄÄRUSE: Artikkel 1 Ühenduse nimel kiidetakse heaks protokoll, millega määratakse kindlaks Euroopa Ühenduse ja Mauritaania Islamivabariigi vahelises merekalapüügialases koostöökokkuleppes ettenähtud kalapüügivõimalused ja rahaline osamaks ajavahemikuks 1. august 2001 — 31. juuli 2006. Protokolli tekst on lisatud käesolevale määrusele. [3] Artikkel 2 Protokolliga sätestatud kalapüügivõimalused jaotatakse liikmesriikide vahel järgmiselt: Kalapüügi liik | Liikmesriik | Brutoregistertonnaaž (brt) | Kasutusel olevate laevade arv | Vähid, välja arvatud homaarid | Hispaania | 4364 | | Itaalia | 1091 | | Portugal | 545 | | Senegali merluus | Hispaania | 8500 | | Põhjalähedased liigid, välja arvatud senegali merluus | Hispaania | 1300 | | Muud püügivahendid kui traalid | Portugal | 2000 | | Põhjalähedased liigid — traal | Hispaania | 4000 | | Peajalgsed | Hispaania | | 50 | Itaalia | | 5 | Homaarid | Portugal | 200 | | Tuunipüügiseinerid | Hispaania | | 18 | Prantsusmaa | | 18 | Tuunikala-õngepüügilaevad | Hispaania | | 20 | Maili kasutavad laevad | Portugal | | 3 | Prantsusmaa | | 8 | Pelaagilised liigid | | | 15 | Kui kõnealuste liikmesriikide litsentsitaotlused ei hõlma kõiki protokolliga kindlaksmääratud kalapüügivõimalusi, võib komisjon arvesse võtta teiste liikmesriikide litsentsitaotlusi. Artikkel 3 Iga liikmesriik, kelle laevad kalastavad protokolli alusel, teatab komisjonile kõigi Mauritaania kalastusvööndis püütud varude kogused komisjoni 14. märtsi 2001. aasta määruses (EÜ) nr 500/2001 (milles sätestatakse ühenduse kalalaevade poolt kolmandate riikide vetes ja avamerel püütud saagi seiret käsitleva nõukogu määruse (EMÜ) nr 2847/93 üksikasjalikud rakenduseeskirjad) [4] sätestatud korra kohaselt. Artikkel 4 Nõukogu eesistuja on volitatud määrama isikud, kellel on õigus protokollile alla kirjutada ja see ühenduse suhtes siduvaks muuta. Artikkel 5 Käesolev määrus jõustub kolmandal päeval pärast Euroopa Ühenduste Teatajas avaldamist. Käesolev määrus on tervikuna siduv ja vahetult kohaldatav kõikides liikmesriikides. Brüssel, 17. detsember 2001 Nõukogu nimel eesistuja A. Neyts-uyttebroeck [1] Arvamus on esitatud 13.12.2001 (Euroopa Ühenduste Teatajas seni avaldamata). [2] EÜT L 334, 23.12.1996, lk 20. [3] EÜT L 341, 22.12.2001, lk 125. [4] EÜT L 73, 15.3.2001, lk 8. --------------------------------------------------